กฎกระทรวงการยื่นเอกสารต่อเจ้าพนักงานควบคุมโรคติดต่อประจำด่านควบคุมโรคติดต่อระหว่างประเทศ พ.ศ. 2567
ประกาศวันที่ 2024-11-26

content: กฎกระทรวง การยื่นเอกสารต่อเจ้าพนักงานควบคุมโรคติดต่อประจำด่านควบคุมโรคติดต่อระหว่างประเทศ พ.ศ. ๒๕๖๗
content: อาศัยอำนาจตามความในมาตรา ๕ วรรคหนึ่ง และมาตรา ๓๙ วรรคสอง แห่งพระราชบัญญัติโรคติดต่อ พ.ศ. ๒๕๕๘ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิกกฎกระทรวงกำหนดแบบและวิธีการให้เจ้าของพาหนะหรือผู้ควบคุมพาหนะที่เข้ามาในราชอาณาจักรแจ้งและยื่นเอกสารต่อเจ้าพนักงานสาธารณสุขประจำด่านควบคุมโรคติดต่อระหว่างประเทศ พ.ศ. ๒๕๕๒
sectionNo: 3
content: ข้อ ๓ เพื่อประโยชน์ในการป้องกันและควบคุมโรคติดต่อระหว่างประเทศ กรณีมีเหตุอันสมควรหรือมีเหตุสงสัยว่าพาหนะใดมาจากท้องที่หรือเมืองท่าใดนอกราชอาณาจักรที่มีโรคระบาด
sectionNo: 3
content: ให้เจ้าของพาหนะหรือผู้ควบคุมพาหนะดังกล่าวยื่นเอกสารต่อเจ้าพนักงานควบคุมโรคติดต่อประจำด่านควบคุมโรคติดต่อระหว่างประเทศเมื่อพาหนะเข้ามาถึงด่านควบคุมโรคติดต่อระหว่างประเทศ ตามหลักเกณฑ์และเงื่อนไข ดังต่อไปนี้ (๑) กรณีพาหนะทางน้ำ ได้แก่ เรือเดินทะเลระหว่างประเทศและเรือเดินลำน้ำระหว่างประเทศ
sectionNo: 3
content: ให้ยื่นเอกสาร ดังต่อไปนี้ (ก) เอกสารรับรองการยกเว้นการควบคุมสุขาภิบาลเรือหรือเอกสารรับรองการควบคุมสุขาภิบาลเรือ (ข) ใบรับรองสุขลักษณะของคอนเทนเนอร์ ในกรณีที่บรรทุกคอนเทนเนอร์ (ค) รายชื่อผู้เดินทาง (๒) กรณีพาหนะทางบก ให้ยื่นเอกสาร ดังต่อไปนี้ (ก) รถไฟ รถบรรทุกสินค้า และพาหนะทางบกอื่น ๆ ๑)
sectionNo: 3
content: ใบรับรองสุขลักษณะของคอนเทนเนอร์ ในกรณีที่บรรทุกคอนเทนเนอร์ ๒) รายชื่อผู้เดินทาง ๓) รายงานเรื่องสุขภาพของผู้เดินทางโดยพาหนะทางบก (ข) รถโดยสารสาธารณะ รถพยาบาล และรถยนต์ส่วนบุคคล ๑) รายชื่อผู้เดินทาง ๒) รายงานเรื่องสุขภาพของผู้เดินทางโดยพาหนะทางบก (๓) กรณีพาหนะทางอากาศ ได้แก่ เครื่องบิน เฮลิคอปเตอร์
sectionNo: 3
content: และอากาศยานอื่นที่รับขนส่งทางอากาศ ให้ยื่นเอกสาร ดังต่อไปนี้ (ก) ใบรับรองสุขลักษณะของคอนเทนเนอร์ ในกรณีที่บรรทุกคอนเทนเนอร์ (ข) รายชื่อผู้เดินทาง (ค) รายงานเรื่องสุขภาพของผู้เดินทางโดยพาหนะทางอากาศ
sectionNo: 4
content: ข้อ ๔ กรณีที่พาหนะตามข้อ ๓ มาจากท้องที่หรือเมืองท่าใดนอกราชอาณาจักรที่มีโรคระบาด ซึ่งได้ระบุไว้ในรายงานระบาดวิทยาประจำสัปดาห์ขององค์การอนามัยโลก ให้เจ้าของพาหนะหรือผู้ควบคุมพาหนะดังกล่าวดำเนินการให้ผู้เดินทางซึ่งมากับพาหนะนั้นกรอกข้อมูลลงในแบบคำถามสำหรับผู้เดินทาง
sectionNo: 4
content: และยื่นต่อเจ้าพนักงานควบคุมโรคติดต่อประจำด่านควบคุมโรคติดต่อระหว่างประเทศด้วย
sectionNo: 5
content: ข้อ ๕ การยื่นเอกสารตามข้อ ๓ และข้อ ๔ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการ ณ สถานที่หรือโดยวิธีการ ดังต่อไปนี้ (๑) ยื่นต่อเจ้าพนักงานควบคุมโรคติดต่อประจำด่านควบคุมโรคติดต่อระหว่างประเทศ ณ
sectionNo: 5
content: ด่านควบคุมโรคติดต่อระหว่างประเทศที่พาหนะเข้ามาถึง (๒) สถานที่อื่นหรือโดยวิธีการอื่นตามที่อธิบดีกำหนดโดยประกาศในราชกิจจานุเบกษา
sectionNo: 6
content: ข้อ ๖ เอกสารรับรองการยกเว้นการควบคุมสุขาภิบาลเรือหรือเอกสารรับรองการควบคุมสุขาภิบาลเรือ ใบรับรองสุขลักษณะของคอนเทนเนอร์ รายชื่อผู้เดินทาง รายงานเรื่องสุขภาพของผู้เดินทางโดยพาหนะทางบก รายงานเรื่องสุขภาพของผู้เดินทางโดยพาหนะทางอากาศ และแบบคำถามสำหรับผู้เดินทาง
sectionNo: 6
content: ให้เป็นไปตามแบบที่อธิบดีกำหนดโดยประกาศในราชกิจจานุเบกษา
content: ให้ไว้ ณ วันที่ ๑๓ พฤศจิกายน พ.ศ. ๒๕๖๗ สมศักดิ์ เทพสุทิน รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๙ วรรคสอง แห่งพระราชบัญญัติโรคติดต่อ พ.ศ. ๒๕๕๘ บัญญัติให้การยื่นเอกสารของเจ้าของพาหนะหรือผู้ควบคุมพาหนะที่เข้ามาในราชอาณาจักรต่อเจ้าพนักงานควบคุมโรคติดต่อประจำด่านควบคุมโรคติดต่อระหว่างประเทศ
content: เมื่อมีเหตุอันสมควรหรือมีเหตุสงสัยว่าพาหนะนั้นมาจากท้องที่หรือเมืองท่าใดนอกราชอาณาจักรที่มีโรคระบาด ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้